b'\n_START_ARTICLE_\nEneada\n_START_SECTION_\nBo\xc5\xbeanski pari\n_START_PARAGRAPH_\nTa mit je nastal v Heliopolisu, mestu Sonca. Govori o stvarjenju sveta in dogodkih, ki so se zgodili po tem. Na za\xc4\x8detku je obstajal ocean Nun. Po hermopoliskem mitu obstoja tudi \xc5\xbeenski ocean, Naunet. Iz Nuna se je vzdignil hrib, na njem se je pojavil bog Sunca. Najprej so smatrali, da je to Atum, potem Amon-Ra (v Novem kraljestvu), v klasi\xc4\x8dni dobi je bil Ra. Ra je na hribu ustvaril svoje potomce, boga zraka \xc5\xa0u, boginjo vode Tefnut, ki je izpljunila Hator, boginjo lepote, ki je nastala iz njegovega o\xc4\x8desa ali njegove solze, ki je padla na pesek. Ko sta bila majhna, sta se \xc5\xa0u in Tefnut izgubila, Ra pa je poslal svoje oko v obliki Hator da jih povrne. Ko sta se vrnila, je Ra jokal od sre\xc4\x8de in iz solz so nastali ljudje._NEWLINE_Ko sta odrasla, sta se \xc5\xa0u in Tefnut poro\xc4\x8dila in izvedla incest. Rodila sta se Geb, bog Zemlje in Nut, boginja neba, ki sta tudi spolno ob\xc4\x8devala. Raju se to ni zdelo v redu in je naro\xc4\x8dil \xc5\xa0u da vzdigne Nut nad Geba. \xc5\xa0u je pomagal Huh. Nut je vseeno rodila otroke: Ozirisa, Izido, Seta in Neftis.\n_START_SECTION_\nOzirisova smrt\n_START_PARAGRAPH_\nOziris in Izida sta vladala Egiptu na za\xc4\x8detku in storila mnogo dobrega. Zgrajeni so bili templji in mesta. Geb je Ozirisu dodelil plodno zemljo Kemet, a Setu pu\xc5\xa1\xc4\x8davo De\xc5\xa1ret, zato je bil Set ljubosumen. Njegova \xc5\xbeena Neftis je ljubila Ozirisa, ker je imel Set homoseksualne nagnjenosti. Neftis je prevarala Ozirisa in spala z njim ter rodila Anubisa, ki ga je zaradi  izgleda zavrgla. Set je ubil svojega brata (obstajajo tri razli\xc4\x8dice mita) in njegovo truplo razsekal. Izida in Neftis sta skupaj na\xc5\xa1li vse dele trupla, razen spolnih organov. Anubis je izumil mumifikacijo in napravil Ozirisovo mumijo. Oziris je dobil novo \xc5\xbeivljenje v podzemlju, ki se je imenovalo Duat, in ga je Oziris spremenil v raj.\n_START_SECTION_\nHorus in Set\n_START_PARAGRAPH_\nPo Ozirisovem vsstajenju je Izida od\xc5\xa1la k svojemu mo\xc5\xbeu. Spo\xc4\x8dela je Horusa a ga je rodila v tajnosti. Izida je skrivala Horusa v delti Nila, pri tem ji je pomagal Tot. Nekega dne je Horusa ugriznil \xc5\xa1korpijon. Tot je, na sre\xc4\x8do, izsesal ves strup, Ra pa je do tedaj zaustavil pot po nebe\xc5\xa1kem svodu. Horus je zato v liku otroka za\xc5\xa1\xc4\x8ditnik otrok. Ko je odrastel, se je zavzel za svoj prestol pri Sodi\xc5\xa1\xc4\x8du bogov. Temu je predsedoval Ra, vladar bogov, ob njem je bila \xc5\xa1e Hator. Ra je zastopal Seta in trdil da je Set stra\xc5\xa1nej\xc5\xa1i in mo\xc4\x8dnej\xc5\xa1i. Izida in Tot sta branila Horusa. Sojenje se je kompliciralo in bogovi so se obrnili k materi bogov, boginji Neit, ki je izbrala Horusa. Set se ni strinjal in je posku\xc5\xa1al s silo prevarati Izido in prevzeti prestol, pri tem je Horusu izbi levo oko, luno, in to tako da je z njim tekmoval v menjavanju likov; obae sta se spremenila v povodnje konje in se potopila v Nil._NEWLINE_Horus je zmagal. Prestol mu je bil vrnjen, Set pa je bil prisiljen odstopiti. Horus se je poro\xc4\x8dil s Hator in imel 4 sinove.'